Abily

Ny ***Abily***, araka ny fanaovana sikidy malagasy, dia ny tsanganan-tsikidy fahenina, iray amin' ny tsanganan-tsikidy apetraka any amin' ny farany ambony. Anisan' ireo atao hoe renin-tsikidy ny *Abily*. Matetika izy io no tsy alahatra ho hita maso fa ao an-tsain' ny mpisikidy efa za-draharaha fotsiny, noho izy vokatry ny famakiana marindrano ny tsanganan-tsikidy efatra voalohany (ny*[[Tale (sikidy)|Tale]]* sy ny *[[Maly (sikidy)|Maly]]* sy ny *[[Fahatelo (sikidy)|Fahatelo]]* ary ny *[[Bilady]]*) manandrify ny tratran' ireo tsanganan-tsikidy ireo. Ny *Abily* dia anarana iantsoana ny reny na ny vehivavy antitra.

## Fanasokajiana
Anisan' ireo atao hoe renin-tsikidy. Ny tsanganan-tsikidy eo alohany dia ny *[[Fianahana (sikidy)|Fianahana]]*, fa ny manarakaraka azy dia ny *[[Alisay]]* sy ny *[[Fahavalo (sikidy)|Fahavalo]]*. Ny tsanganana valo manaraka (ny *[[Fahasivy (sikidy)|Fahasivy]]*, ny *[[Ombiasa (sikidy)|Ombisa]]*, ny *[[Haja (sikidy)|Haja]]*, ny *[[Zanahary (sikidy)|Zanahary]]*, ny *[[Asorotà (sikidy)|Asorotà]]*, ny *[[Tovolahy (sikidy)|Tovolahy]]*, ny *[[Lalana (sikidy)|Lalana]]* ary ny *[[Kiba (sikidy)|Trano]]* na *[[Kiba (sikidy)|Kiba]]*) dia lazaina hoe tera-tsikidy.

## Fomba fahazoana ny ''Abily''
Misy vaniny efatra toy ny tsanganan-tsikidy malagasy rehetra ny *Abily*: misy "lohany" sy "tratrany" sy "valahany" na "vaniany" ary "tongony". Aorian' ny fahazoana ny *[[Fianahana (sikidy)|Fianahana]]* no ahazoana ny *Abily*: tsy manao tokom-boan-tsikidy intsony ny mpisikidy fa mijery marindrano ny tsanganam-boan-tsikidy efa misy rahateo, ka ny tratran' ny *[[Tale (sikidy)|Tale]]* no lohany, ny tratran' ny *[[Maly (sikidy)|Maly]]* no tratrany, ny tratran' ny *[[Fahatelo (sikidy)|Fahatelo]]* no vaniany ary ny tratran' ny *[[Bilady]]* no tongony.

## Fampifanampiana ny soratry ny ''Abily''
Ny fampifanampiana ny soratry ny *[[Fianahana (sikidy)|Fianahana]]* sy ny an' ny *Abily* no ahazoana ny soratry ny *[[Haja (sikidy)|Haja]]* (tsanganana faha-11).

## Hevitry ny hoe ''Abily''
Ny *Abily* dia anarana iantsoana ny reny na ny eritreri-dratsy na ny vehivavy antitra, amin' ny sikidy malagasy. Ny fanakarana ny hevitry ny soratry ny *Abily* no ahalalana ny mombamomba ilay atao hoe "reny" na "vehivavy antitra" na "eritreri-dratsy". Ny *Abily* dia mety hisehoan' ny iray amin' ny sora-tsikidy enina ambin' ny folo toy ny *Tareky* (1&nbsp;1**&nbsp;**1&nbsp;1), ny *Jama* na *Asombola* (2&nbsp;2&nbsp;2&nbsp;2), ny *Asorasady* (2**&nbsp;**2&nbsp;1&nbsp;1), ny *Alahasady* (1&nbsp;1&nbsp;2&nbsp;2), ny *Alitsimay* (2&nbsp;1&nbsp;1&nbsp;2), sns.

## Jereo koa

* Tsanganan-tsikidy: Tale, Maly, Fahatelo, Bilady, Fianahana, Abily, Alisay, Fahavalo, Fahasivy, Ombiasa, Haja, Zanahary (na Haky), Asorotà, Tovolahy (na Saily), Lalana, Trano (na Kiba)

## Tahirin-kevitra azo anovozana

### Boky

* Chemillier, Marc, Denis Jacquet, Victor Randrianary & Marc Zabalia, 2005, "L'art des devins à Madagascar", *Pour la science* 47 : *Mathématiques exotiques* : 90-95.
* Dandouau (André.), "Ny fahombiazan' ny sikidy" in *Bulletin de l'Académie Malgache*,     Tananarive, 1908 (pp. 62-72).
* Decary (Raymond), *La divination malgache par le sikily*, Paris, Publication du Centre     Universitaire des Langues Orientales vivantes (Volume IX), 1970. ELIADE (Mircea), Le sacré et le profane, Paris, Gallimard, 1965.

* Decary, Raymond, avec la collab. de Marcelle Urbain-Faublée, 1970, *La Divination malgache par le Sikidy*. Paris, Paul Geuthner.

* Rabedimy (Jean François), *Pratiques de divination à Madagascar ; Techniques du Sikily en Pays Sakalava Menabe*, Travaux et Documentation de l’ORSTOM (N°51), PARIS, 1976
* Russillon (Henri), "Le sikidy malgache" in *Bulletin de l’Académie Malgache*, (Vol VI),     Tananarive, 1908-1909 (p.p. 115-162).
* Sibree, James (June 1862). "Divination among the Malagasy, Together with Native Ideas as to Fate and Destiny". *Folklore*. 3 (2): 193–226.

### Rohy ivelany

* La divination sikidy à Madagascar  ()
* "Sikidy", *Anthropomada.com*

* Skinner, Stephen (1980-01-01). ''Terrestrial astrology: Divination by geomancy'' (PDF) (1st ed.). London ; Boston: Routledge & Kegan Paul.
* "Ny sikidy (PDF)", *madarevues.recherches.gov.mg*
* Jean François Rabedimy sy Etienne Razafindehibe, Cours N°1 : "La divination au quotidien : le sikidy et ses formes symboliques ", *www.anthropomada.com*
* Jean François Rabedimy sy Eugène Régis Mangalaza, Cours N°2 : "La divination au quotidien : le sikidy et ses formes symboliques ", *www.anthropomada.com*
* Jean François Rabedimy sy Eugène Régis Mangalaza, Cours N°3 : "La divination au quotidien : le sikidy et ses formes symboliques ", *www.anthropomada.com*
* Jean François Rabedimy sy Eugène Régis Mangalaza, Cours N°4 : "La divination au quotidien : le sikidy et ses formes symboliques ", *www.anthropomada.com*
* J. F. Rabedimy, "Pratique de divination à Madagascar (PDF)" , *madadoc.irenala.edu.mg*